Na početku sam mislila samo na to da joj naudim.
Da joj naudim psihički. Samo sam o tome razmišljala.
Bila sam sretna što se bojala.
SVAKE GODINE DOĐE DO VIŠE OD TRI MILIJUNA INCIDENATA UHOĐENJA U SAD-U.
MANJE OD ČETVRTINE STALKERA SU ŽENE.
Sumnjala sam u svakoga oko sebe.
Užasno je.
Te vas osobe ne žele samo gnjaviti.
One su opsjednute vama.
Pojma nisam imala što će se dogoditi.
Iskreno sam mislila da će sve završiti mojom smrću.
OVO JE PRIČA O SLUČAJU BROJ 241-2080-19.
Nahranilo je moju bolesnu potrebu…
Ne znam za čim, ali nahranilo je neku potrebu.
Definitivno bih to nazvala osvetom.
NETFLIXOVA SERIJA
Radije bih da me smatraju ubojicom nego stalkerom.
Htjela sam joj pojačati taj osjećaj da je netko promatra.
Svatko može biti stalker.
To je priča o babarogama.
Nisam više tako lud.
NEPOSREDNI STRAH
DALLAS, TEKSAS
Susrela sam se s tisućama žena koje su iskusile uhođenje.
Ali ženski su stalkeri vrlo rijetki.
U 80 % slučajeva muškarci su počinitelji, a žene žrtve.
OSLOBAĐANJE OD PRISUSTVA
Ovo je jedinstven slučaj.
Po svemu spada u uhođenje.
DIREKTORICA UTOČIŠTA ZA ŽENE GENESIS
Isti obrazac ponašanja, meta je jedna osoba koja se bojala.
Ali ovaj je slučaj definiran i kao osvetoljubivo uhođenje.
„Vidjet ćeš ti svoje. Platit ćeš.”
„Zažalit ćeš što si mi se zamjerila.”
Iznimno opasno.
TYLER, TEKSAS
Ja sam Jaclyn Feagin.
Osuđena sam za uhođenje.
Odrastala sam u istočnom Teksasu.
Pun je crkava i restorana.
BAPTISTIČKA CRKVA
Samo idete u crkvu, restorane i trgovine.
Ako ne vjerujete u kršćanskog Boga, onda ste zli.
BAPTISTIČKA CRKVA
Ondje se vode načelom „Po našem ili nikako.”
Djetinjstvo mi je bilo teško.
Jedino je moja majka bila uz mene.
Da, to je prilično neraskidiva veza.
S 21 GODINU JACLYN JE UPOZNALA SVOG SUPRUGA, JESSEJA.
Upoznala sam muža preko zajedničkih prijatelja.
Bila je to intenzivna veza.
Brzo je napredovala.
Kćer smo dobili 2018. g., a vjenčali smo se 2019. g.
Moj suprug i njegova bivša imali su sina zajedno.
Ona je htjela vidjeti s kim joj sin provodi vrijeme.
Odmah mi je rekla da će me ubiti povrijedim li ijednog od njih.
Rekla je da to nije prijetnja, nego obećanje.
Mislim da su i dalje osjećali nešto jedno prema drugom.
Ja sam bila nova djevojka koja se uselila k njezinom bivšem,
a time i k njezinom sinu.
To joj nije bilo lako podnijeti.
Zovem se Sandra i živim u Flintu u Teksasu.
Jesse je moj bivši dečko.
„SANDRA”JE ZATRAŽILA DA NJEZIN IDENTITET OSTANE SKRIVEN
KAKO BI ZAŠTITILA SEBE I SVOJU OBITELJ.
UŽIVAJ U MALIM STVARIMA.
Upoznali smo se kao tinejdžeri.
Dugo smo godina bili prijatelji.
Odlučili smo započeti vezu 2012. g.
Jesse i ja dobili smo predivnog dječaka 2015. g.
Ali nismo se uvijek slagali oko svega.
On je bio ateist, a ja religiozna.
Prekinuli smo krajem 2016. g.
JESSE JE ODBIO SUDJELOVATI U OVOM DOKUMENTARCU.
Samo nekoliko mjeseci nakon prekida Jesse je započeo vezu s Jaclyn.
Ona je bila nekako povučena,
pa je nisam dobro poznavala.
Bila je vrlo tiha, vrlo blaga.
Nije mi smetalo da on hoda s nekom drugom.
Smetalo mi je što je tako brzo ona ušla u život mog djeteta.
Uvijek sam se brinula da će mu zbog nje…
naš sin biti manje važan.
U TRAVNJU 2017. SANDRIN I JESSEJEV SIN DOŽIVIO JE TEŠKU NESREĆU.
Bila sam na poslu kad me sestrična nazvala.
Rekla je samo da moj sin ne diše
i da moram doći.
Nazvala sam Jesseja na odlasku i rekla mu to, pa je i on došao.
Stigli smo u bolnicu prije hitne.
Čekali smo liječnika nekoliko minuta.
Rekao nam je da moj sin nije imao otkucaje otkako…
su ga pokupili.
Moj je sin preminuo prvog travnja 2017. g.
Nisam htjela prihvatiti da je mrtav.
Cijeli mi se život raspao.
Okrenula sam se drogi i alkoholu.
Potpuno sam bila izgubljena.
Svaki je dan u meni bila borba.
Hoću li ustati i truditi se
živjeti ovaj život ili ću samo odustati.
Znam da je i Jesseju bilo isto.
Nakon što im je sin umro…
majka mu je postala…
Ne znam, tugovala je i to mogu potpuno razumjeti.
Ali ona i moj suprug mnogo su se dopisivali.
Pomišljala sam da se žele pomiriti
ili obnoviti svoju vezu.
To je bio teret našoj vezi.
Ja sam postala jako nesigurna, a on se stalno branio.
Stoga se on stalno skrivao, a ja sam stalno njuškala.
Otkrila sam mnoge druge stvari.
Naša je veza nakon svega toga postala vrlo nestabilna.
Odlučila sam da treba postaviti granice kako bi naš brak funkcionirao.
Jedna je od tih granica bila s njegovom bivšom.
Razgovarajte samo o sinu. Ni o čemu više.
Njoj se to nije sviđalo.
Nakon smrti mog sina Jaclyn i ja nismo razgovarale.
Na pogrebu mog sina
bilo joj je neugodno jer smo Jesse i ja stajali jedno pored drugog.
Ja ga jesam držala za ruku za utjehu.
BAPTISTIČKA CRKVA EAST LAKE
Otišla je usred pogreba
jer je umirala od ljubomore.
BOG DRŽI KONTROLU
To mi je trebao biti znak.
Prošli su tjedni nakon pogreba.
Nije htjela da Jesse i ja razgovaramo.
Mislila je da još ima osjećaja između nas.
Bili smo zajedno mnogo godina,
imali smo sina kojeg smo izgubili.
Naravno, bilo je osjećaja.
Način na koji smo Jesse i ja razgovarali mogao ju je učiniti nesigurnom.
Ta se povezanost između nas
ne može prekinuti.
Blokirala sam Sandru na svim društvenim mrežama mog supruga.
Nije ga mogla kontaktirati.
Imala je prijateljicu.
Poslala je sliku svoje prijateljice u grudnjaku i gaćicama mom mužu.
Navodno su samo razgovarali o sinu.
Pitala sam je što rade slike njezine prijateljice u tim porukama.
I tu se obrušila na mene.
Izvrijeđala me, samo ne znam točno kojim riječima.
Poslala sam Jesseju sliku druge djevojke.
Ne svoju, nego slike druge žene.
On jest flertao sa mnom.
Možda sam i ja…
flertala s njim, ali ne s namjerom da ga vratim.
ŽELJEZNIČKI PRIJELAZ
Poslala mi je poruku.
Bila je vrlo agresivna.
Osjećala se ugroženo.
Htjela se svađati.
Htjela se raspravljati.
Nisam se baš htjela svađati s njom,
pa sam joj rekla da sam
pogriješila.
Ali da ću nastaviti razgovarati s njim dok god on razgovara sa mnom.
To ju je razbjesnilo.
Od tada nikad više nisam razgovarala s Jaclyn.
Stizale su poruke.
Zbilja gadne poruke.
Tad je nešto u meni puklo.
U tom trenutku nešto se u meni preokrenulo.
Odlučila sam se osvetiti.
DA NE BUDE SUMNJIVA, JACLYN JE ČEKALA VIŠE OD GODINE
PRIJE NEGO ŠTO JE PODUZELA PRVE KORAKE PROTIV SANDRE.
DO 2019. SANDRA SE UDALA I DOBILA DIJETE.
Cilj je bio uplašiti je.
Anonimno ostavljati jezive stvari na njezinom posjedu.
Pitala bi se otkud to i promatra li je netko.
Htjela sam je uznemiriti.
BOK!
Prvo sam izradila nešto lagano.
Bio je to papir s njezinom slikom i njezinim imenom.
Prilično sam sigurna
da sam crvenim markerom nacrtala pentagram preko slike.
JACLYN JE 15. LIPNJA 2019. ODNIJELA PAPIR SANDRI.
Prvu sam stvarčicu odnijela oko jedan ili dva sata ujutro.
Bila sam jako nervozna na putu onamo.
Znala sam da je to što radim loše, ali nisam odustala.
Osjetila sam adrenalin.
Kao…
Ne znam kako sam se točno osjećala.
Osjećala sam se dobro kad sam to ostavila
znajući da će se ujutro probuditi i pitati se je li joj netko nešto učinio.
Ujutro sam krenula na posao i otvorila sam vrata.
Našla sam papir sa svojom slikom i pentagramom preko mog lica.
BOK!
Na tome je bila i izgorena svijeća.
Pisalo je „Bok, Sandra.”
Vidjela sam to na podu.
Srce mi je stalo.
Nisam znao tko je to učinio niti zašto.
Uspaničarila sam se.
Probudila sam muža i dovela ga van.
Djeca su nam bila ondje.
Morali smo paziti. Nisam htjela da to vide.
Moj je muž odmah nazvao policiju.
Osjećala sam se uplašeno, ugroženo
i kao da me netko prati, a ja nisam primijetila.
Tresla sam se dok sam vozila na posao.
Promatrala sam svaki auto na cesti,
svakoga tko bi mi se približio
i pokušavala otkriti tko je to učinio.
Samo sam to vrtjela po glavi dok sam pokušavala raditi i bilo je…
Zastrašujuće.
Sljedećih je nekoliko dana to bilo sve o čemu sam mislila.
Samo sam mislila na jedno.
Je li se bojala.
Da, to je postalo…
bolesno razmišljanje o njoj.
Ne mogu objasniti kako i zašto je nastala opsesija.
Ali jest. Mislim da sam htjela vidjeti
što to moj muž vidi u njoj, a da ja nemam.
Kada bi popustio taj osjećaj zadovoljstva,
planirala bih drugi napad ili kako se to već zove.
Ne sjećam se što sam joj drugi put ostavila.
Imala sam nekog konopca i napravila sam lutku od njega.
Iglama sam probola glavu i srce.
Stavila sam je u staklenku sa zemljom iz groblja.
Zatvorila sam je.
Po staklenci sam nacrtala simbole.
Iskreno, ne mogu vam reći što većina toga znači.
Znam da ima veze s poganskim vjerovanjem.
Ali znala sam i da je kršćanka
i da će joj biti užasno strašno kad pronađe to na svom kućnom pragu.
Ja bih se prestrašila da to pronađem ispred svojih vrata.
Pronašla sam staklenku punu pijeska
i vudu lutku s probodenom glavom i srcem.
Moji su inicijali i rođendan bili ispisani na staklenci crvenom bojom
uz druge sotonističke simbole.
Bilo je to dva dana prije rođendana mog sina.
Znala sam da ta osoba to zna.
I da zna da ću biti ranjiva i tužna.
Zbog toga je bilo još gore.
To je zlo.
Ta me osoba htjela kazniti za nešto, a ja nisam znala za što.
Još sam se više bojala
jer nisam znala tko je toliko okrutan da učini takvo što.
Sjedila sam kod kuće,
razmišljala koliko se boji
i mislila sam da je nisam dovoljno uplašila.
Htjela sam joj pojačati
taj osjećaj da je netko promatra.
Htjela sam to pojačati.
Napravila sam lažni profil na Facebooku jedne od njezinih starih prijateljica.
Uzela sam jednu njezinu privatnu sliku koja nije bila dostupna
nikome tko joj nije bio prijatelj.
Isprintala sam je i vezala za svitak.
GOTOVA SI.
Proguglala sam neku kletvu na latinskom.
Napisala sam je na svitak i privezala fotografiju za to.
Ostavila sam sve na njenom autu.
Sjećam se da latinska kletva ima veze
s kugom i krvoprolićem.
Ne znam ništa više.
Nisam je zapamtila.
Imala sam na umu
da je to što radim krivično djelo.
Nisam to shvatila ozbiljno, a trebala sam.
Suprug i ja odmah smo pozvali policiju.
Oni su odmah došli po svitak.
Poslali su mi slike sadržaja.
Unutra je bila čarolija napisana na latinskom.
Zapravo je to bila prijetnja smrću.
Tada sam mislila da nikad neće naći krivca.
Strah mi je eskalirao.
Bila sam sigurna da će mi netko brljati po autu,
da ću voditi djecu u vrtić i da će kočnice otkazati.
Ili tako nešto. Strahovala sam da će me pokušati ubiti
i da će i moja djeca nastradati.
Policajac sam 13, skoro 14 godina.
Vidio sam širok spektar onoga što su ljudi u stanju učiniti.
S uhođenjem se ne zna granica.
To počinje kao sitnica. ali može nekoga stajati života.
Ja sam Josh Hill. Bio sam glavni detektiv u ovom slučaju.
Prije nego što sam ja uzeo slučaj žrtva je već pet puta bila zvala policiju…
ISTRAŽITELJ
…kako bi prijavila to ponašanje.
Moj je posao bio zaštititi Sandru i njezinu obitelj.
U početku nismo mogli utvrditi tko su osumnjičeni,
ali kad smo Sandra i ja razgovarali u mom uredu,
sve se posložilo.
NAKON RAZGOVORA S POLICIJOM
SANDRA JE UGRADILA KAMERE ISPRED KUĆE.
Danas je 17. listopada 2019. g. i sad je oko 8.30 sati.
Razgovarat ću s ***.
Slučaj broj 22280.
DANA 11. LISTOPADA 2019. DET. HILL I SANDRA
PREGLEDALI SU SNIMKE ZADNJEG INCIDENTA
U redu, htio sam ti pokazati što sam vidio.
Htio sam i tebe zamoliti da pogledaš…
Zapravo, da mi pomogneš
i da ustanovimo da vidimo isto.
KAMERE SU ZABILJEŽILE SNIMKE VOZILA KOJE SE ZAUSTAVLJA ISPRED SANDRINE KUĆE.
Ovaj mali auto ima jedan par vrata.
-Čiji je to auto? -Jessejev.
Jessejev.
Kako mu se zove žena?
Jaclyn.
Jaclyn?
To je sigurno njihov auto. Nema sumnje.
SNIMLJENA JE I OSOBA KOJA IZLAZI IZ AUTA I STAVLJA STVARI NA SANDRIN POSJED.
Po građi… Sad, ne znam tko ti je bivši,
ali svakako hoda kao djevojka.
Vidi se po mahanju rukama
i po pokretima kukovima koji nalikuju na ženski hod.
Ruke se njišu, to je žena.
NO NA SNIMCI SE VIDI I DA ŽENA NIJE BILA SAMA.
U AUTU JE ČEKALA DRUGA OSOBA.
Sve se povezivalo.
Ja sam samo slagao slagalicu
i tražio odakle dolaze ti predmeti.
Zato sam porazgovarao s Jaclyn.
ŠESTOG STUDENOG 2019. DET. HILL RAZGOVARAO JE S JACLYN U NJENOJ KUĆI.
POLICIJSKA SNIMKA
Oprosti na buđenju.
Jesi li dokasno radila? Kad si stigla?
Završila sam oko 21.30.
Razgovor je bio zanimljiv.
Reci mi… Znam da znaš zašto smo ovdje.
Poričeš ili ne?
Postavili su kamere.
Iskreno, neću ti lagati.
Sad je jako glupo zbog svega ovoga.
Da, ja sam je zezala.
OD JACLYN SU TRAŽILI DA KAŽE TKO JE JOŠ BIO S NJOM.
Je li Jesse išao s tobom kad ste to radili?
-Moja mama. -Dobro.
-Je li mama ovdje? -Da.
Možeš li je pozvati?
-Idem. -Hvala.
Ja sam bio emocionalno uključen u ovaj slučaj
jer kao otac i suprug samo želim zaštititi svoju obitelj.
Činjenica da je majka odrasloj kćeri
dozvolila ovakvo ponašanje i pomogla joj
definitivno je promijenilo ton svega.
U VRIJEME INCIDENATA,
JACLYN JE ŽIVJELA S MAJKOM, KRISTI, VEĆ JEDNU GODINU.
-Hej, mama. I tebe smo probudili? -Niste, ali uživala sam u tišini.
-A joj. Žao mi je. Ja sam Josh. -Bok.
Iz šerifovog ureda.
Razgovarao sam s Jessejem i tvojom kćeri pa nekako već znam sve.
Zanima me je li ti rekla zašto?
Je li ti rekla što radite?
-Da, znala sam što se događa. -Dobro.
Objasnio sam joj što se događa. Objasnio sam joj optužbe.
A ona se smješkala.
Neću ti soliti pamet, znam da imaju povijest.
-O, da. -Nisam naivan.
Iskreno, meni je to bilo smiješno.
Mislila sam da će ih poslije toga pustiti na miru.
Zato sam sudjelovala.
Baš kao i Jaclyn, ona je to minorizirala. Rekla je da su se šalile. Nije to šala.
To je bilo dugotrajno, stalno mučenje, zlostavljanje, uznemiravanje,
uporno ometanje koje je dovelo Sandru i njezinu obitelj
do toga da se boje za svoj život.
Ja sam Kristi Ferguson,
a kći mi je Jaclyn Feagin.
Kad je Jaclyn bila mlađa, nije se znala zauzeti za sebe.
Stalno bih je pitala:
„Zašto to dopuštaš toj osobi?”
JACLYNINA MAJKA
Trebale su nam godine da je natjeramo da si naruči hranu
jer je bila sramežljiva, plaha i tiha.
Sad se malo brže ljuti, hvala Bogu.
Ali većinom se ne uzrujava tako lako.
Iskreno, ne mogu se sjetiti kako je nastala ideja.
Možda smo gledale film.
No razgovarali smo jedne večeri,
a ona je rekla da sve mora izaći na čistac.
Rekla je da joj je dosta laži.
Prekipjelo joj je.
Mislila je da će se, bude li je malo gnjavila,
ona suočiti s njom.
Tako će sve riješiti.
Predložila sam da samo ode k njoj.
Ali ona je mislila da to neće donijeti zaključak.
POLICIJSKA SNIMKA
Iskreno, kad su me uhitili…
jako sam se razljutila.
Šokiralo me
što je tako dramatično reagirala jer smo joj ostavile neke stvarčice.
Nama to nije bilo ništa više od, možda, uznemiravanja.
Jesmo li htjele da nas uhvate i uhite?
Nismo.
Nitko nikome nije namjeravao nauditi.
Ni ja ni moja kći.
Meni je to samo bilo smiješno.
Koliko sam shvatila, rekli su
da su se bojali za svoje živote, za svoju djecu.
Ona igra na kartu kršćanstva i tvrdi da je zato sve to plaši.
Cijela ta situacija.
Ma daj. Mislim da su od muhe napravili slona.
OSMOG STUDENOG 2019. JACLYN I KRISTI OPTUŽENE SU ZA UHOĐENJE.
Da bi nešto spadalo u uhođenje u Teksasu,
netko mora biti razumno uvjeren
da je u opasnosti.
Zatim se razmatra namjera.
POMOĆNI TUŽITELJ OKRUGA SMITH
Je li namjera bila zastrašivanje, prijetnja, uznemiravanje?
Ovaj slučaj zadovoljava sve kriterije.
NALOG ZA UHIĆENJE
Ja sam Heath Chamness. Jedan sam od pomoćnih tužitelja
u okrugu Smith u Teksasu.
Ovaj mi je slučaj dodijeljen.
Prije ovog slučaja imao sam nekoliko slučajeva uhođenja.
Ali ovaj je slučaj malo drukčiji
jer imamo majku i kćer koje su zajedno optužene.
Nikad nisu poricale svoje radnje.
Ali su ih nonšalantno minorizirale,
govorile da je to bila šala i da nisu ozbiljno mislile.
Ali to ne mijenja činjenicu
da je došlo do uhođenja.
U TEKSASU SE ZBOG UHOĐENJA INAČE IDE U ZATVOR.
Na kraju priče, moja je žrtva željela da je se pusti na miru.
Željela je mir.
I Jaclyn i Kristini dao sam ponudu.
Bila je to nagodba.
Jaclyn i njezinoj majci ponudili smo ili tri godine zatvora
ili osam godina uvjetne kazne.
Obje su odlučile uzeti osam godina uvjetne kazne.
Nije lako biti na uvjetnoj. bar ne u ovom okrugu.
SVJEDOK
Redovna testiranja na droge, rad u zajednici.
Prolazite razne programe,
ovisno o vrsti zločina koje ste počinili.
Nije istina da je uvjetna samo slaba opomena.
Normalnoj osobi nije.
Ometa svakodnevni život.
I promijeni ga.
U SKLOPU UVJETNE KAZNE JACLYN I KRISTI JE ZABRANJENO
STUPITI U KONTAKT SA SANDROM PUNIH OSAM GODINA.
TAKOĐER IM JE ZABRANJENO RAZGOVARATI JEDNA S DRUGOM.
DRŽAVA TEKSAS
U ovom slučaju bile su dvije okrivljene osobe,
pa smo stavili odredbu da ne smiju kontaktirati ni žrtvu ni jedna drugu.
Da su pokazale iskreno kajanje,
možda bismo im i mi drukčije pristupili.
Ali one i dalje smatraju da je sve bila samo šala.
Budući da nisu svjesne ozbiljnosti i značenja svojih djela,
mislim da ne trebaju međusobno komunicirati.
Jednostavno je.
Ova kazna brani mi kontakt s kćeri.
Dijelile smo dom, a sad ne smijemo razgovarati.
Jako je teško.
Mislim li da su kaznom htjeli poslati poruku? Da.
Ja sam duhovna osoba.
Ali ne vjerujem u organiziranu religiju
i mislim da su me htjeli naučiti lekciju.
Ako se ne pokorim njihovim kršćanskim vjerovanjima,
bit ću kažnjena.
MAJKA I KĆER VUDU STALKERICE
To nema veze s uhođenjem.
Ovdje ne smiješ biti ništa drugo osim pokoran i poslušan kršćanin.
O PRESUDI JACLYN I KRISTI PRVO SU IZVIJESTILE LOKALNE NOVINE,
A ONDA I NACIONALNI MEDIJI.
Nisam znala da je ova priča bila u vijestima
dok na poslu nisam otišla na pauzu za ručak.
Imala sam hrpu propuštenih poziva.
„Što se događa? Dođi na Facebook!”
SAD ČEKAM…
Budući da smo bile u tzv. biblijskom pojasu Teksasa,
najgore vam je da vas vežu uz vještičarenje, vudu i sotonizam.
Ljudi su govorili da zaslužujemo umrijeti,
da nas treba baciti u ludnicu.
Razne ludosti.
Razumijem da to mogu zaključiti oni koji gledaju na sve izvana.
Ali to mi je bilo nepravedno.
Definitivno mislim da je to bila jednostrana priča.
Prikazali su to kao
opaki napad na nevinu djevojku.
UTOČIŠTE ZA ŽENE GENESIS
Mislim da je ozloglašenost ovog slučaja rezultat činjenice
da je odabir sredstava gđice Feagin
imao veze s vještičarenjem i sotonskim štovanjem.
Rekla bih da su ih strateški birale
s obzirom na svoju žrtvu.
Stalker poznaje svoju žrtvu.
Ako je žrtvi vjera najvažnija, nju će nasilnik ili stalker napasti.
To sam vidjela u ovom slučaju.
Pokušala je natjerati žrtvu, uzornu kršćanku, da plati.
Bilo je komentara o tome kako je sve utjecalo na žrtvu.
Ali, zapravo, nije me briga kako je to utjecalo na nju.
Mislim da je pretjerano dramatizirala
i izmišljala stvari.
Ovo će zvučati grozno.
Nije me briga je li mrtva ili živa. Ona mi je potpuno nevažna u životu.
Mislim da većina stalkera minorizira svoja djela.
„Nije to tako strašno. Pretjeruješ.”
„Tako si histerična.”
„Zašto si zvala policiju? Glupa si.”
To je minoriziranje.
Tako prebacuju krivnju
i poručuju žrtvi da je problem u njoj jer oni ne rade ništa strašno.
Kako je mogla znati kako se osjećala žrtva?
Ne može počinitelj zločina odlučiti
kako je utjecao na tuđi život.
Sad su prošle oko dvije godine.
I dalje osjećam traumu od svega.
U meni je još usađen strah za koji ne znam hoće li ikad nestati.
Mislim da uvjetna kazna nije dovoljna.
Mislim da bi prikladnija kazna bila
da malo sjede u zatvoru i razmišljaju o svojim postupcima.
Pravosudni sustav ne shvaća uhođenje ozbiljno koliko bi trebao.
Stalker vas ne promatra iz grmlja.
To može biti bilo tko. Nikad ne znaš što su ljudi u stanju učiniti.
Mislim da sam se izvukla za dlaku.
IAKO JOJ JE ZABRANJEN KONTAKT SA SANDROM,
JACLYN JE SAZNALA KAKO SU NJENA DJELA UTJECALA NA NJU.
Počela sam pratiti priču u vijestima.
Tu sam poslije saznala da je počela ići na savjetovanje
jer ju je to iskustvo istraumatiziralo.
Mislila sam da, kad sazna da sam to ja,
više to neće shvaćati ozbiljno.
I onda bi sve prestalo.
Nisam mislila da će biti dugotrajne traume ili boli.
Ali sad vjerujem da joj je to što sam učinila ostavilo traume.
Vjerujem.
Nema te isprike koja bi opravdala to što sam učinila.
Snažno sam joj negativno utjecala na život.
Morat ću živjeti s onim što sam učinila
kao što će i ona s onim što sam joj učinila.
Ali duboko se kajem.
Prijevod titlova: Jelena Rozić